Primăria Comunei Gălești, instituție condusă de către primarul Karácsony Károly (foto), a demarat, în data de 6 martie 2024, o licitație estimată la valoarea de 295.134 de lei, fără TVA, pentru achiziționare de mobilier și materiale didactice pentru proiectul "Modernizarea infrastructurii educaționale și a dotărilor aferente pentru unitățile de învățământ preuniversitare din comuna Găleşti", informează www.licitatiapublica.ro.
Conform sursei citate, investiția este finanțată prin Planul Național de Redresare și Reziliență și prevede dotarea a opt săli de clasă existente, a unui laborator de informatică și a unui laborator multidisciplinar (fizică, chimie, biologie), iar termenul limită pentru depunerea ofertelor este 18 martie 2024.
(Redacția)